Raktárközi mozgás

A raktárakban levő termékeket a raktárak között a raktárközi mozgás funkcióval lehet mozgatni. Tipikus felhasználási területei:

Egy partnernek áru lefoglalása (a normál áru raktárból átmozgatni a partner saját virtuális raktárába).

Rendelések teljesítése (a megrendelt mennyiség rendelés-raktárba való mozgatása).

Telephelyek közötti áru mozgás.

Számla/Szállítólevél stornó esetén létrejött raktárból az áru visszamozgatása a normál áru raktárba.

Lezárt megrendelések már félretett készletének visszamozgatása a normál áru raktárba.

A raktárközi mozgás is a Bizonylat készítés oldalon leírtakhoz nagyon hasonló módon történik, csak éppen kevesebb paraméterrel:

A raktárközi mozgás elindítása a Raktár,

Raktárközi mozgás menüpontban.

Paraméterek területen:

Célraktár kiválasztása a törzsadatokba rögzített raktárak közül.

Megjegyzés írása

Tételek hozzáadásának ismétlése egészen addig, ameddig az összes kívánt tétel szerepel a bizonylaton.

| Felvesz | gomb hatására elkészül a raktárközi mozgás bizonylat. Erről generál a rendszer egy PDF dokumentumot, amit ki lehet nyomtatni és a cég ügyviteli folyamatainak megfelelően kezelni.

Kapcsolódó oldalak:

Készletkezelés

Raktár rögzítése

Raktári bevételezés